**INFORMĀCIJA PRETENDENTIEM**

**Liepājas pilsētas pašvaldības iestāde Liepājas Sporta spēļu skola veic tirgus izpēti par pakalpojumu sniegšanu jauno basketbola tiesnešu apmācībai.**

**Prasības:**

* Izglītība atbilstoši Ministru kabineta 2018. gada 11. septembra noteikumos Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām;
* Latvijas Basketbola savienības tiesneša licence;
* Valsts valodas prasmes augstākajā līmenī;
* Vismaz divu gadu darba pieredze izglītības darbā;
* Prasmes darbā ar biroja tehniku un informāciju tehnoloģijām;
* Augsta atbildības sajūta un labas saskarsmes spējas;
* Spēja strādāt patstāvīgi un komandā, mērķtiecīgi organizēt savu darbu.

**Galvenie pienākumi:**

* Oficiālo basketbola noteikumu teorijas apmācība;
* Dažādu noteikumu testu izstrāde, pildīšana un rezultātu analīze;
* Basketbola tiesnešu žestu apgūšana un korekcija;
* Basketbola tiesnešu mehānikas un pārvietošanās apmācība;
* Basketbola tiesneša darba ētikas apmācība;
* Psiholoģisko prasmju pilnveidošana;
* Komunikācijas prasmju pilnveidošana ar saviem kolēģiem un citiem spēles dalībniekiem;
* Fizisko īpašību attīstīšana, sagatavojot tiesnešus pirmssezonas fiziskajiem testiem;
* Basketbola tiesnešu teorētiskā sagatavošana ik sezonas pirmssezonas semināram;
* Basketbola tiesnešu novērošana spēļu laikā;
* Basketbola spēļu video analīze un tiesneša darba izvērtēšana;
* Tiesnešu nozīmēšana uz Latvijas Jaunatnes Basketbola līgas spēlēm Liepājā un visā Latvijā;
* Izglītojoša un audzinoša darbība, kas ir motivēta aktīvam, kustīgam dzīvesveidam.

**Papildus informācija:**

* Nodarbībām jānorisinās vismaz vienu reizi nedēļā Liepājas sporta spēļu skolas konferenču zālē, kas atrodas Liepājas Olimpiskā centra vieglatlētikas manēžā;
* Ārkārtas situācijas laikā nodarbības jāspēj nodrošināt attālināti.

**Pretendentiem jāiesniedz:**

* Cenas piedāvājums par mēneša darba izpildi pēc pievienotā tāmes parauga;
* Informācija par pretendenta kvalifikāciju(dokumentu kopijas);

Piedāvājuma iesniegšanas veids:

* Ar drošu elektronisko parakstu parakstītu piedāvājumu nosūtot uz e-pastu toms.mackars@liepaja.lv;
* Pašrocīgi parakstītu piedāvājumu ievietotu aizlīmētā aploksnē iesniedz klātienē Liepājas Sporta spēļu skolā, Brīvības iela 55, Liepājā.

Jautājumu gadījumā zvanīt Liepājas Sporta spēļu skolas direktora vietniekam Tomam Mackaram, tel. 28367030

Tāmes paraugs: ( katram objektam atsevišķi)

|  |  |  |  |  |
| --- | --- | --- | --- | --- |
|   |   |   |   | Samaksa |
| Nr | Darbu nosaukums, | Mērvienība | Daudz | EUR |
|   | Liepājas basketbola tiesnešu skolas apmācības procesa nodrošināšana | Kalendārais mēnesis | 12 |   |
|   | Kopā (EUR): |   |
|   | PVN 21% (EUR): |   |
|   | **PAVISAM (EUR):** |  |

**Piedāvājumus iesniegt līdz 17.03.2021. plkst.12:00.**